Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alap igénybevételéről (EGF/2014/000 TA 2014 - Technikai segítségnyújtás a Bizottság kezdeményezésére) /* COM/2014/0366 final - 2014/ () */





INDOKOLÁS Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] tartalmazza. A KÉRELEM ÖSSZEFOGLALÁSA ÉS ELEMZÉS Főbb adatok: EGAA-referenciaszám EGF/2014/000 Európai Bizottság Technikai segítségnyújtás Igazgatási kiadások: költségvetés EUR-ban 330 000 Igazgatási kiadások százalékos aránya (felső korlát: 0,5 %) 0,21 % Az 1309/2013/EU rendelet 11. cikkének (1) bekezdése értelmében a Bizottság kezdeményezésére évente az EGAA éves maximális összegének legfeljebb 0,5 %-a felhasználható technikai segítségnyújtásra. A finanszírozandó technikai segítségnyújtás és a becsült költségek bontása 1. A hozzájárulást az 1309/2013/EU rendelet 11. cikkének (1) és (4) bekezdésében és 12. cikkének (2), (3) és (4) bekezdésében említett kiadásokra fordítják az alábbi részletezés szerint. Megjegyzendő, hogy a 2014. évi kiadásokat minimálisra csökkentették, mivel a pénzeszközök jóváírása a megfelelő EGAA-költségvetési sorba csak azután történik meg, hogy az Európai Parlament ülései a választási szünet után újrakezdődtek. 2. Monitoring és adatgyűjtés: A Bizottság a beérkezett, kifizetett és lezárt kérelmekkel, valamint a javasolt és végrehajtott intézkedésekkel kapcsolatban adatgyűjtést végez. Ezeket az adatokat a honlapon egy aktualizált statisztikai portré formájában közzéteszi. Az elmúlt évek munkájára építve ez megvalósítható a Bizottság rendes igazgatási forrásaiból, azonban az EGAA-adatbázis funkcióinak a Bizottság Belső Ellenőrzési Szolgálatának megállapításaival összhangban történő továbbfejlesztéséhez és biztosításához külső szakértelem igénybevételére is szükség lesz. Mindezek költsége a becslések szerint 20 000 EUR lesz. 3. Tájékoztatás: Az EGAA-weboldal[2], amelyet a Bizottság a foglalkoztatás, a szociális ügyek és a társadalmi befogadás területén az 1309/2013/EU rendelet 12. cikkének (2) bekezdése értelmében hozott létre és tart karban, rendszeresen frissül és bővül, valamint minden új információ megjelenik valamennyi uniós nyelven. Az új EGAA-rendeletről információs anyagok készülnek, és egy útmutató is rendelkezésre fog állni. A cél az EGAA általános ismertségének és láthatóságának növelése. Az EGAA hatásával foglalkozó utólagos értékelés internetes közzététele mellett kis példányszámban nyomtatásban is megjelenik. Az 1309/2013/EU rendelet 11. cikkek (4) bekezdésének megfelelően az EGAA-val számos bizottsági kiadvány és audiovizuális tevékenység is foglalkozik majd. Mindezek költsége a becslések szerint 2014-ben az időkorlátok miatt 20 000 EUR lesz, majd 2015-ben jelentősen emelkedik. 4. Tudásbázis / kérelembeadási felület létrehozása: A Bizottság folytatja az EGAA-kérelmekre vonatkozó elektronikus jelentkezés és szabványosított eljárások kidolgozását. Ennek köszönhetően az új rendelet szerinti kérelmek leegyszerűsödnek, feldolgozásuk felgyorsul, a jelentéseket pedig könnyebben el lehet majd készíteni a különféle igényeknek megfelelően. Folyamatban vannak az EGAA SFC-rendszerbe való integrálásának az előkészületei. A tagállamok adminisztratív terhének csökkentése érdekében folyó, a végleges jelentések szabványosítására irányuló munka folytatódik. Mindezek költsége a becslések szerint 100 000 EUR lesz. 5. Igazgatási és technikai támogatás: Az EGAA-kapcsolattartók szakértői csoportja – melybe minden tagállam egy-egy tagot küld – két ülést fog tartani (2014 végén és 2015 első felében), a becslések szerint összesen 70 000 EUR költségvetéssel. 6. A Bizottság elősegíti továbbá egy tagállamközi hálózat létrejöttét azáltal, hogy nagyjából ugyanabban az időpontban két szemináriumot szervez a tagállamokban az EGAA végrehajtásáért felelős szervei számára az új EGAA-rendelet végrehajtásával kapcsolatos kérdésekről, különösen az intézkedéseknek a NEET-ekre (a nem foglalkoztatott, oktatásban vagy képzésben nem részesülő fiatalokra) történő lehetséges kiterjesztése tekintetében. Mindezek költsége a becslések szerint 120 000 EUR lesz. 7. Értékelés: Az értékelésre 2014-re nem szükséges forrásokat biztosítani. A félidős értékelésre közbeszerzési eljárás indul 2015-ben azzal a céllal, hogy az értékelés az 1309/2013/EU rendelet 20. cikke (1) bekezdésének a) pontjában foglaltak szerint 2017. június 30-ig lezáruljon. Tevékenységek || Becsült szám || Becsült költség/tétel (euróban) || Összköltség (euróban) Monitoring és adatgyűjtés || Változó || Változó || 20 000 Tájékoztatás || Változó || Változó || 20 000 Tudásbázis / kérelembeadási felület létrehozása || Változó || Változó || 100 000 Igazgatási és technikai támogatás: az EGAA-kapcsolattartók szakértői csoportjának találkozói || 2 || 35 000 || 70 000 Igazgatási és technikai támogatás: hálózatépítési szemináriumok az EGAA végrehajtásával kapcsolatban || 2 || 60 000 || 120 000 Értékelés || 0 || 0 || 0 Becsült költségek összesen || || 330 000 Finanszírozás 8. Az EGAA rendelkezésére álló éves maximális összeg (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet[3] 12. cikkében meghatározottaknak megfelelően 150 millió EUR. 9. Az 1309/2013/EU rendelet 11. cikkének (1) bekezdése értelmében ezen összeg 0,5 %-a (azaz 2011-es árakon számítva 750 000 EUR) a Bizottság kezdeményezésére évente technikai segítségnyújtásra használható fel. Jelenleg a 2014. évi teljes összeg rendelkezésre áll, technikai segítségnyújtásra még semmit nem fordítottak. 10. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[4] 13. pontja értelmében. Kapcsolódó jogszabályok 11. A Bizottság az EGAA igénybevételéről szóló határozatra irányuló javaslatának benyújtásával egyidejűleg az Európai Parlamentnek és a Tanácsnak 330 000 EUR összeg az érintett költségvetési sorba történő átcsoportosításra is javaslatot nyújt be. A kifizetési előirányzatok forrása 12. A technikai segítségnyújtásra igényelt 330 000 EUR összegre az EGAA költségvetési sorában szereplő előirányzat fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alap igénybevételéről (EGF/2014/000 TA 2014 - Technikai segítségnyújtás a Bizottság kezdeményezésére) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló 2013. december 17-i 1309/2013/EU európai parlamenti és tanácsi rendeletre[5] és különösen annak 11. cikke (2) bekezdésére, tekintettel az Európai Bizottság javaslatára, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[6] 13. pontjában megállapított eljárásnak megfelelően, mivel: (1) Az Európai Globalizációs Alkalmazkodási Alap (EGAA) azzal a céllal jött létre, hogy támogatást nyújtson a globalizáció hatására a világkereskedelemben bekövetkezett fő strukturális változások, vagy az 546/2009/EK rendelet szerinti, a globális pénzügyi és gazdasági válság elhúzódása, vagy egy újabb globális pénzügyi és gazdasági válság következtében elbocsátott munkavállalóknak vagy tevékenységüket megszüntető önálló vállalkozóknak, és segítse őket a munkaerőpiacra történő ismételt beilleszkedésben. (2) Az EGAA éves maximális összege nem haladhatja meg a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[7] 12. cikkében megállapított 150 millió EUR-t (2011-es árakon számítva). (3) Az 1309/2013/EK rendelet értelmében az éves maximális összeg 0,5%-a a Bizottság kezdeményezésére minden évben felhasználható technikai segítségnyújtásra. A Bizottság ezért 330 000 EUR összeg mobilizálását javasolja. (4) Az EGAA-t ezért technikai segítségnyújtás érdekében a Bizottság kezdeményezésére igénybe kell venni, ELFOGADTÁK EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból (EGAA) 330 000 EUR összeget vesznek igénybe kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] http://ec.europa.eu/egf [3] HL L 347., 2013.12.20., 884. o. [4] HL C 373., 2013.12.20., 1. o. [5] HL L 347., 2013.12.20., 855. o. [6] HL C 373., 2013.12.20., 1. o. [7] HL L 347., 2013.12.20., 884. o.